MOLAO Go phethagatša karolo ya 9 bala le Ntlha ya 23 ya Šetulu sa 6 ya Molaotheo wa Repabliki ya Afrika-Borwa, 1966, gore go kgonwe go thibela le go šitiša kgethollo yeo e sa lokago le tlhorišo; go tšwetša pele tekatekano le go fokotša kgethollo yeo e sa lokago; go thibela gomme go šitiša dipolelo tša lehloyo; gomme go lokišetša ditaba tšeo di kopantšhago.
Motheo wa go lekodišiša maemo a ka katlego, o ka Molao-theong woo gare ga tše nngwe o tšwetšago pele bohlokwa bja seriti sa batho, tekatekano, tokologo, le toka leagong setšhabeng seo se sa kgethollego go ya ka mmala, bong, mo batho ka moka ba ka phelago ka katlego. Afrika- Borwa le yona e na le boitlamo bja boditšhabatšhaba ka fase ga dikwano le molaosetlwaedi wa boditšhabatšhaba ka lehlakoreng ka ditokelo tša botho tšeo di tšwetšago pele tekatekano le go thibela kgethollo yeo e sa lokago.
Dikgoro tša tsheko tša tekatekano le baofisiri ba baswaraditulo Karolo ya 16 e tšeetšwe legato ke karolo ya 1 ya Molao wa 52 wa 2002 go tloga ka la 15 Janeware 2003.
Magato a moswananoši a go tšwetša pele tekatekano mabapi le morafe, bong, le bofokodi.
Phethagatšo ya Molao Karolo ya 31 e tšeetšwe legato ke karolo ya 3 ya Molao wa 52 wa 2002 go tloga ka la 15 Janeware 2003.
maemo a lenyalo' e akaretša maemo goba maemo a go se nyale/ nyalwe, lenyalo, go hlalwa, bohlolo goba go ba kama-nong ya lerato, go sa šetšwe gore le motho wa bong bja go swana oba bja go se swane, go akaretšwa le boitlamo bja go thekgana kamanong.
Molao wo' e akaretša molao ofe goba ofe woo o dirilwego go latela Molao wo.
Tona' e hlaloša Tona ya Toka le Tlhabollo ya Molaotheo; Letšatši la go thoma go šoma ga karolo ya 1: ka la 1 Setemere 2000.
go nolofatša tshepedišano le ditshwanelo tša molao wa boditšhabatšhaba go akaretšwa ditshwanelo tša kgwerano go latela gare ga tše nngwe, Kgwerano mabapi le Phedišo ya Mehuta ka moka ya Kgethollo ya Merafe le Kgwerano ya Phedišo ka Mehuta ka moka ya Kgethollo kgahlanong le basadi.
Letšatši la go thoma go šoma ga karolo ya 2: ka la 1 Setemere 2000.
Ketapele, dilo, le Melao ya tlhahlo ya Molao wo, tšeo di phethagatšago mafolofolo morero le dilo tša Molao wo.
Motho ofe le ofe yoo a dirišago goba a tlhathollago Molao wo, o swanetše go šetša diteng tša kgakgano le morero wa Molao wo.
Letšatši la go thoma go šoma ga karolo ya 3: ka la 1 Setemere 2000.
go hlabollwa ga bokgoni bjoo bo ikgethilego le tsebo ya batho bao ba phethagatšago Molao wo gore go kgon-thišišwe phethagatšo le taolo ya ona ka botlalo.
a Go ba gona ga kgethollo le tlhokego ya tekatekano, kudu malebana le morafe, bong, bofokodi dithulaganyong ka moka tša bophelo ka baka la kgethollo yeo e sa lokago ya kgale le ya bjale yeo e tlišitšwego ke bokoloniale, lenaneo la aparteiti le bopatriareka, le b tlhokego ya go tšea magato a go fediša kgethologanyo ya mohuta woo le tlhokego ya tekatekano makaleng ka moka.
Letšatši la go thoma go šoma ga karolwana ya : ka la 1 Setemere 2000.
Molao wo, o tlama Mmušo le batho ka moka.
Ge thulano efe goba efe yeo e amanago le taba ye e šongwago Molaong wo e tšwelela magareng a Molao wo le dimamat-letšo tša molao wo mongwe, ntle le Molaotheo goba Molao wa Palamente woo o fetošago wo ka bjako, dimamatletšo tša Molao wo di swanetše go tšwela pele go šoma.
Molao wo ga o ame motho ofe goba ofe yoo a angwago ke Molao wa Tekatekano ya Mošomong wa 1998 (Molao wa 55 wa 1998).
Letšatši la go thoma go šoma ga karolo ya 5: ka la 1 Setemere 2000.
Mmušo goba motho ofe goba ofe, ga se a swanela go kgetholla motho yo mongwe ka mokgwa woo o sa lokago. Letšatši la go thoma go šoma ga karolo ya 6: ka la 1 Setemere 2000.
go ganetšwa phitlhelelo ya dibaka, go akaretšwa phitlhelelo ya ditirelo, goba dibaka tša dikonteraka tša ditirelo goba go palelwa ke go tšea magato a go kwagala go amogeleng dinyakwa tša batho ba mohuta woo.
tlhokego ya tekatekano ya dibaka tša phitlhelelo tša basadi ka baka la mešomo yeo e arotšwego go ya ka bong.
go palelwa ke go fokotša mapheko, ao a fokotšago goba go beela batho bao ba nago le bofokodi mellwane go ipshineng ka dikgoba tša go swana goba go palelwa ke go amogela dinyakwa tša batho ba mohuta woo.
go tšwetša pele goba go kwalakwatša lehloyo.
Ntle le go hlaola ditharollo tša mohuta wa leago ka fase ga Molao wo, kgoro ya tsheko e ka re, go latela karolo ya 21 (n) gape moo go swanetšego, ya romela molato wo mongwe le wo mongwe woo o bolelago ka phatlalatšo, kwa-lakwatšo, polelo ya phatlalatša goba go bolela ka polelo ya lehloyo go ya ka moo go akantšwego karolwaneng ya , go Molaodi wa Botšhotšhisi bja Setšhaba bjoo bo nago le maatla a boahlodi a go phethagatša tshepedišo ya tsheko ya bosenyi go latela molaosetlwaedi goba melao ya maleba.
Ga go na motho yoo a ka tlhorišago yo mongwe.
go phatlalatša goba go laetša kwalakwatšo efe goba efe goba tsebišo, Yeo e ka tšewago goba ya kwešišwa e le yeo e laetšago mai-kemišetšo a go bonala a go kgetholla motho ofe goba ofe: Ge fela go na le tlamego tlhagišong ya bokgabo, dithuto le dinyakišišo tša saentshe, pego yeo e lokilego yeo e lego kgahlegelong ya setšhaba goba phatlalatšo ya tshedimošo efe goba efe, kwalak-watšo goba tsebišo go latela karolo ya 16 ya Molaotheo, ga di thi-belwe ke karolo ye.
moarabi o swanetše go laetša ka mabaka pele ga kgoro ya tsheko gore ga se gwa ba le kgethollo yeo e diregilego; goba moarabi o swanetše gore a laetše gore maitshwaro ga se a ithekga godimo ga le lengwe la mabaka ao a ileditšwego.
ge lebaka le tee goba a mantši ao a tšweletšego tema-neng ya (b) ya tlhalošo 'mabaka ao a ileditšwego' le ka hlangwa; gape ii ntle le ge moarabi a ka laetša gore kgethollo yeo e lokile.
Ga se kgethollo yeo e sa lokago go tšea magato ao a lokišeditšwego go šireletša goba go tšwetša pele batho goba magoro a batho bao ba bilego le poelamorago ka baka la kge-thollo yeo e sa lokago goba maloko a dihlopha tša mohuta woo goba magoro a batho.
ge e le gore kgethollo e tlišitše phapano magareng a batho ka tokafalo go latela kelo yeo e lemogilwego yeo e nago le mohola tirong yeo e amegago.
rera ka ga poelamorago yeo e tšwelelago go, goba yeo e amanago le mabaka ao a ileditšwego; goba ii amogela tšeo di fapafapanego.
Mabapi le polelo ya lehloyo le tlhorišo, karolo ya 14 ga e šome.
Temana ya (c) e tšewa legato ke karolo ya 28 ya Molao wa 55 wa 2003 go tloga ka la 31 Matšhe 2005.
d hlogo ya selete sa taolo go ya ka kakanyo ya temaneng ya c e swanetše gore, go latela karolwana ya 2, a kgethe ka lengwalo magistrata ofe goba ofe goba motlatša mag-istrata bjalo ka moswarasetulo wa kgoro ya tsheko ya tekatekano.
pele ga letšatši la go thoma go šoma ga karolo ya 31; goba go ya ka moo go akantšwego karolong ya 31 , Gape yoo leina la gagwe le tsentšwego lenaneong leo e akantšwego karolwaneng ya (a), a ka kgethwa ka mokgwa wo go latela karolwana ya.
go tšea magato ka moka methopong yeo e hwetšagalago go kgetha moswarasetulo o tee wa kgoro ye nngwe le ye nngwe ya tekatekano wa kgoro ye nngwe le ye nngwe ya tsheko ya tekatekano yeo e lego ka lefelong la gagwe la tokelo ya boahlodi; gape go tsebiša Molaodipharephare ntle le tikatiko ka ga moahlodi, magistrata, goba magistrata wa tlaleletšo yoo a phethilego dithuto tša tlhahlo go ya ka moo go akantšwego karolong ya 31 le goba yoo a kgethilwego go latela karolwana ya.
phethilego dithuto tša tlhahlo go ya ka moo go akantšwego karolong ya 31 le ; goba kgethilwego go ba moswarasetulo wa kgoro ya tsheko ya tekatekano go latela karolwana ya.
Moswarasetulo o swanetše go phetha mešomo gomme go phethagatša mabaka ao a mo filwego ka fase ga Molao wo goba molao ofe goba ofe.
Karolo ya 16 e tšerwe legato la karolo ya 1 ya Molao wa 52 wa 2002 go tloga ka la 15 Janeware 2003.
šomelago go yona phethagatšong ya mešomo ya yona le gore ke mang yoo a swanetšego go phetha mošomo woo go ya ka kgetho.
wa 2002 go tloga ka la 15 Janeware 2003.
b Ge klereke ya kgoro ya tsheko ya tekatekano e sa kgone go šoma goba ge go se na klereke yeo e thwetšwego goba yeo e kgethetšwe kgoro efe goba efe ya tsheko ya tekatekano ka fase ga temana ya a, moswarasetulo a ka re ntle le karolwana ya 2, a kgetha moofisiri ofe goba ofe ka Kgor-ong yoo a nago le bokgoni go ba klereke ya motšwaoswere lebakeng leo klereke yeo e boletšwego e palelwago ke go šoma go fihlela go thwalwa klereke goba e kgethwa ka fase ga temana ya a, go latela maemo a ditaba.
wa 2002 go tloga ka la 15 Janeware 2002.
pele ga letšatši la go thoma go šoma ga karolo ya 31; goba go ya ka moo go akantšwego karolong ya 31 , Gape yoo leina la gagwe le tsentšwego lenaneong leo e akantšwego karolwaneng ya , a ka thwalwa goba go kge-thwa ka fase ga molawana wa (a).
go tloga ka la 15 Janeware 2003.
phethilego thuto ya tlhahlo go ya ka moo go akantšwego karolong ya 31 ; goba kgethilwego goba a thwetšwego go ba klereke ya kgoro ya tsheko ya tekatekano go latela karolwana ya (a).
Karolwana ya e tlaleleditšwe ke karolo ya 2(b) ya Molao wa 52 wa 2002 go tloga ka la 15 Janeware 2003.
Molaodipharephare a ka re, go latela maemo a mohuta woo go ya ka moo a kgethago, ka lengwalo a fetiša maatla ao a a filwego go latela karolo go moofisiri yoo a thwetšwego ke kgoro eupša ka se amogwe maatla ao a mo filwego gomme a ka fetoša goba go beela thoko sephetho sefe goba sefe sa go dirwa ke kemedi phethagatšong ya maatla a mohuta woo.
Karolwana ya e tlaleleditšwe ke karolo ya 29 ya Molao wa 55 wa 2003 go tloga ka la 31 Matšhe 2005.
Go ba gona ga dihlatse le go lefša ga ditefelo tša dihlatse mela-tong yeo e tšwelelago phethagatšong ya Molao wo, e swanetše go tla phethwa ke Tona ka mokgwa woo o kgethilwego.
kgapeletšo ya ditatofatšo tša go se latele ditaelo tša kgoro ya tsheko, mabapi le go šitišwa ga phethagatšo ya kahl-olo goba ditaelo le tša go nyatša kgoro ya tsheko tokelo ya boahlodi go latela karolwana ya, gape ge e le gore ga go na thulaganyo ye nngwe yeo e dir-ilwego, ka fase ga karolo ya 30 ya Molao wo.
Ditshepedišo ka moka tšeo di lego pele ga kgoro ya tsheko di swanetše go dirwa ka kgorong ya tsheko ya mang le mang, ntle le ge kgoro ya tsheko e ka laela ka tsela ye nngwe kgahlegelong ya taolo ya toka.
aGo latela temana ya b, ka Molaong wo ga go selo seo se thibelago kgoro ya tsheko ya magistrata yeo e šomago bjalo ka kgoro ya tsheko ya tekatekano go ntšha taelo go latela kakanyo ya karolo ya 212, yeo e fetago tšhelete ya boahlodi ya kgoro ya tsheko ya magistrata, moo taelo e swanetšego go romelwa ka mokgwa woo o kgethilwego go moahlodi wa Kgorokgolo ya tsheko yeo e nago le taolo ya boahlodi gore go tiišetšwe.
b Go šoma ga temana a, mabapi le tiišetšo ya taelo, go fegilwe go fihla ge aphili ye nngwe le ye nngwe yeo e akantšwego karolong ya 23 e phethilwe.
Khomišene ya Ditokelo tša Botho ya Afrika-Borwa, goba Khomišene ya Ditekatekano tša Bong.
Motho yoo a nyakago go diragatša tshepedišo go latela goba ka fase ga Molao wo, o swanetše gore ka tsela yeo e kgeth-ilwego, a tsebiše klereke ya kgoro ya tsheko ya tekatekano ka ga maikemišetšo a go dira seo.
a Klereke ya kgoro ya tsheko ya tekatekano e swanetše gore, mo nakong yeo e beilwego morago ga go amogela tsebišo ya mohuta woo, e romele taba yeo go moswarasetulo wa kgoro ya tsheko ya tekatekano yeo e amegago, yoo a swa-netšego gore ka nako yeo e beilwego a tšee sephetho sa ge e le gore taba yeo e tla theeletšwa ka kgorong ya tsheko ya tekatekano goba ge e le gore e swanetše go išwa lefelong le lengwe la maleba, setheong sa kgoro ya tsheko, bonamodi goba lekgotla le lengwe (leo le hlalošwago e le lekgotla leo le šielanago) leo go ya ka kgopolo ya moswarasetulo, le ka šomanago botse le taba yeo malebana le maatla le mešomo ya lekgotla leo la tšhielano.
b Ge moswarasetulo a tšea sephetho sa gore taba ye, e swa-netše go theeletšwa kgorong ya tsheko ya tekatekano, moswarasetulo o swanetše go romela taba ye go klereke ya kgoro ya tsheko ya tekatekano yoo a swanetšego gore ka nako yeo e beilwego a kgethe letšatši la go theeletšwa ga taba ye.
dikgopolo tša badiragatši ba taolo lekgotleng le lengwe le le lengwe leo le akantšwego la tšhielano.
aGe moswarasetulo a ka tšea sephetho sa gore taba e swa-netše go išwa lekgotleng la tšhielano, o swanetše gore ka mokgwa woo o kgethilwego a dire molao moo a laelago klereke ya kgoro ya tsheko ya tekatekano go fetišetša taba yeo lekgotleng la tšhielano leo le boletšwego ka taolong.
b Ge a dira taelo go latela kakanyo temaneng ya a, mos-warasetulo a ka mamatletša taelong ditshwayatshwayo dife goba dife tšeo a bonago go le bohlokwa gore lekgotla la tšhielano le di fe šedi.
Morago ga o amogela taelo yeo e boletšwego karolwaneng ya , klereke ya kgoro ya tsheko ya tekatekano e swanetše go fetiša taba le go tsebiša dihlopha ka taba ya phetišo ka mokgwa woo o kgethilwego.
Morago ga go amogela taba yeo e fetišeditšwego go lona, lek-gotla la tšhielano leo le amegago le swanetše go šomana le taba yeo ka bjako le bokgoni go latela maatla le mehola ya lona.
le palelwa ke go šoma ka taba yeo ka nako yeo e kwagalago go ya ka mabaka; goba ga le kgone go rarolla taba ka tsela yeo e kgotsofatšago sehlopha se tee goba dihlopha ka bobedi gomme se sen-gwe sa dihlopha tšeo tše pedi se dira kgopelo, lekgotla la tšhielano le swanetše gore ka tsela yeo e kgeth-ilwego, le romele taba yeo morago kgorong ya tsheko ya tekatekano yeo e tšwago go yona, gore e ahlolwe ka nako yeo e beilwego go tloga letšatšing leo e bušeditšwego kgorong ya tsheko ya tekatekano.
Mmušo le dihlongwa tša molaotheo ba swanetše gore ka pela ka moo go kgonegago ka gona o thuše motho ofe goba ofe yoo a nyakago go thomiša ka tshepedišo go latela, goba ka fase ga Molao wo, gare ga tše nngwe ka go kgonthišiša gore motho o romelwa go modiredi wa mmušo wa maleba, gore go tle go tšewe magato a maleba tšwetšopeleng ya taba yeo go bolelwago ka yona.
Kgoro ya tsheko ya tekatekano yeo ditshepedišo di tlišitšwego pele ga yona go latela, goba go ba ka fase ga molao wo, e swanetše go dira dinyakišišo ka mokgwa woo o kgethilwego gomme e phethe ge e le gore kgethollo yeo e sa lokago, polelo ya lehloyo goba tlhorišo go latela maemo a ditaba, e diregile go ya ka mabarebare.
taelo ya go kwana le mamatletšo efe goba efe ya Molao.
Taelo yeo e dirilwego ke kgoro ya tsheko ya tekatekano go latela, goba go ba ka fase ga Molao wo, e na le maatla a kgoro ya tsheko yeo e boletšwego a dirilwe ka tsela ya leago moo go swanetšego.
ditshepedišo dife goba dife pele ga yona tša go ya seh-longweng sefe goba sefe sa molaotheo goba setheo sa maleba sa monagano, poelanyo goba ditherišano.
Kgoro e na le maatla ka moka a tlaleletšo ao a lego bohlokwa goba a nago le khuetšo go phetagatšeng mešomo ya yona go akaretšwa maatla a go fa ditaelo tša poledišano goba thibelo.
Tshepedišo ye nngwe le ye nngwe go latela, goba ka fase ga Molao wo, kgoro ya tsheko e ka re ka kgopelo ya motho yo mongwe wa ba babedi, ka kgetho ya yona ge moswarasetulo a e tšea go ba taba yeo e nago le kgahlegelo ya toka, ya laela motho o tee goba ba babedi bao ba lebanego e bile ba na le kgahlego gore ba tle ba thuše bjalo ka basekaseki.
Basekaseki bao ba kgethilwego go latela karolwana ya go latela karolwana ya ba tšewa go ba maloko a kgoro ya tsheko ka Morero wa Molao wo.
Taba ye nngwe le ye nngwe ya molao yeo e tšerwego sephet-hong sa tshepedišo yeo e amegago, potšišo efe goba efe ya ge eba taba ya sephetho ke taba ya molao, di swanetše go phet-hwa ke moswarasetulo ka mokgwa woo o kgethilwego.
Ditabeng ka moka tša go humanwa goba sephetho sa bontši bja maloko a kgoro ya tsheko ke go humanwa goba sepetho sa kgoro gomme moo go nago le mosekaseki o tee dipoelo goba sephetho sa kgoro ke sona se šomago.
a laela gore tshepedišo e thome ka leswa; goba iii ge mosekaseki a se gona, a fege tshepedišo gore go emelwe go ba gona ga mosekaseki.
b Moswarasetulo o swanetše go fa mabaka a taelo efe goba efe yeo e boletšwego karolwaneng ya i or ii.
ge motho yoo a lego tshepedišong a sa thušwe ke moemedi wa semolao; gape ii ge moswarasetulo a na le kgopolo ya gore basekaseki bao ba amegago ba bile le phitlhelelo yeo e fošagetšego.
klereke ya kgoro ya tsheko ya tekatekano e swanetše gore ka pela ka moo go ka kgonegago ka gona e romele mabaka ao le rekhotho kgorong ya tsheko ya aphili yeo e amegago gore go dirwe tshekatsheko ka mokgwa woo o kgethilwego.
Kgoro ya tsheko ya aphili e na le maatla a go tiišetša dip-hitlhelelo tša mohuta woo goba go dira taelo ya maleba malebana le phitlhelelo ya mohuta woo ka tsela ya gore, go ya ka kgopolo ya kgoro ya tsheko ya aphili, nkabe e dirile seo go ya ka mabaka.
Motho ofe goba ofe yoo a befedišitšwego ke taelo yeo e dir-ilwego ke kgoro ya tsheko ya tekatekano go latela, goba, go ba ka fase ga Molao wo, a ka re, ka nako yeo e beilwego ka mokgwa woo o kgethilwego, a dira aphili kgahlanong le taelo ya mohuta woo Kgorongkgolo ya tsheko yeo e nago le maatla a boahlodi, goba Kgorongkgolo ya tsheko ya Aphili, go ya ka seemo sa ditaba.
Aphiling, Kgorokgolo ya tsheko goba Kgorokgolo ya tsheko ya Aphili, go ya ka seemo sa ditaba, e ka dira taelo ka teba yeo go ya ka moo e bonago go swanetše.
Tsheko ya Molaotheo, a dira aphili thwii Kgorong ya Tsheko ya Molaotheo.
Ge go na le diphetho tšeo di thulanago, tšeo di dirilwego ke maswaraditulo ditabeng go ya ka temana ya (b) ya tlhalošo ya 'mabaka ao a ileditšwego', Tona a ka romela molato woo o boletšwego Kgorongkgolo ya Tsheko ya Aphili goba Kgorong ya Tsheko ya Molaotheo gore e phethwe gona.
aGe moswarasetulo ka kgorong ya tsheko ya magistrata a tšea sephetho, a lebana le mabaka a kgethollo ao a boletšwego temaneng ya b ya tlhathollo ya 'mabaka ao a ileditšwego' sephetho se swanetše gore, morago ga ge se tšerwe ka tsela yeo e kgethilwego, se romelwe Kgorong-kgolo ya Tsheko yeo e nago le tokelo ya boahlodi gore se sekasekwe.
Kgorokgolo ya Tsheko yeo go bolelwago ka yona, e swa-netše gore morago ga go lebeledišiša mabaka ao a boletšwego karolwaneng ya (a) e dire taelo efe goba efe go latela Molao wo go ya ka moo e bonago go swanetše.
Go diragatšwa ga karolwana ya (a) go fegilwe go fih-lela ge aphili yeo e akantšwego karolong ye, e phethilwe.
Mmušo o na le mošomo le maikarabelo a go tšwetša pele le go fihlelela tekatekano.
Batho ka moka ba na le mošomo le maikarabelo a go tšwetša pele tekatekano. Letšatši la go thoma go šoma ga karolo ya 24: le tla tsebagatšwa.
go hlongwa masolo a tshedimošo go tsebagatša Molao wo.
Khomišene ya Afrika-Borwa ya Ditokelo tša Botho le dih-longwa tše nngwe tša maleba tša molaotheo, di ka re godimo ga mešomo ye mengwe go latela Molaotheo goba molao ofe goba ofe, ya kgopela karolwana efe goba efe yeo e welago ka fase ga tlhalošo ya Mmušo goba motho ofe goba ofe go tliša tshedimošo mabapi le magato ao a amanago le phitlhelelo ya tekatekano go akaretšwa, moo go swanetšego ka tiro ya peo-melao goba bokhuduthamaga le go sepelelana le melao, melao ya go šoma le mananeo.
kgopelo ya go tšwa Kgorong ka mokgwa woo o kgeth-ilwego, dipego tša nako le nako ka ga palo ya melato le mehuta le dipoelo tša yona.
go fediša mokgwa ofe goba ofe wa kgethollo goba go diragatša tlhokego ya tekatekano molaong ofe goba ofe, leanong, tirong yeo tona a rwelego maikarabelo a yona; gomme go beakanya gomme go phethagatša maano a tekatekano ka mokgwa woo o kgethilwego moo diteng tša gona di swanetšego go ba le nako yeo e beetšwego phethagatšo ya maano a mohuta woo, ao a dirilwego ka therišano le Tona ya Matlotlo.
a Maano a tekatekano a swanetše, gore mo mengwageng ye mebedi morago ga go thoma go šoma ga Molao wo, a romelwe Khomišeneng ya Afrika-Borwa ya Ditokelo tša Botho gore a šongwe ka mokgwa woo o kgethilwego.
b Khomišene ya Ditokelo tša Botho ya Afrika-Borwa ya Tekatekano ya Bong ge go šongwa ka maano ao a boletšwego temaneng ya a.
Letšatši la go thoma go šoma ga karolo ya 25: le tla tsebagatšwa.
Maikarabelo a batho bao ba šomago setšhabeng go tšwetša pele tekatekano.
go diragatša gomme go hlokomela maano a tekatekano, melao ditsela tša taolo tšeo di thomilwego ke bona; gomme go dira dipego nako le nako go ya bolaoding bjoo bo hloko-metšego goba dihlongweng tšeo di filwego melaong moo go swanetšego. Letšatši la go thoma go šoma ga karolo ya 26: le tla tsebagatšwa.
Go latela karolo ya 26, batho ka moka ba mekgatlo yeo e sa welego taolong ya mmušo makgatlo ya setšhaba le dih-longwa tša setšo, di swanetše go tšwetša pele tekatekano kamanong ya tšona le ditheo tše nngwe mešomong ya tšona ya setšhaba.
Tona o swanetše go tlhama melawana yeo e amanago le Melao ye mengwe yeo nyakago dikhamphani, closed corpora-tions, tirišano, diklapo, mekgatlo ya dipapadi, ditheo tša moswananoši tša khophoreite, le mekgato moo go swanelago ka mokgwa woo o sepelelanago le bogolo, methopo, le khuetšo go lokiša maano a tekatekano gomme go a rula-ganya goba go latela melao ya tiro yeo e kgethilwego goba go bega setheong goba sehlongweng magato a go tšwetša pele tekatekano.
Ge go ka re ka nako ya tsheko gore go bile le kgethollo yeo e sa lokago mabapi le morafe, bong, goba bofokodi, e le gore kgethollo yeo e kgathile tema go dirweng ga bosenyi bjoo, seo se swanetše go tšewa e le mabaka a hlohleletšo malebana le ge go fiwa kahlolo.
Khomišene ya Afrika-Borwa ya Ditokelo tša Botho e swanetše gore, ka pegong ya yona yeo e boletšwego karolong ya 15, ya Molao wa Khomišene ya Ditokelo tša Botho, 1994 (Molao wa 54 of 1994), e akaretše tshekatsheko tsela yeo kgethollo yeo e sa lokago e diregilego ka mabaka a morafe, bong, bofokodi, ka mono Repabliking, ditlamorago tša yona le dikeletšo mabapi le gore mathata a a ka rarollwa bjang.
tšwetša pele tekatekano malebana le morafe, bong le bofokodi.
go nyaka maanotiragatšo mabapi le tšwetšopele le phitlhelelo ya tekatekano malebana le morafe, bong le bofokodi; gomme iv go nea sebaka phedišo ya kgethollo yeo e sa lokago le tšwetšopele ya tekatekano ka lehlakoreng la morafe, bong, le bofokodi.
Ntle le go tloša dimamatletšo tša Molao wo ka kakaretšo, Šetulu sa Molao wo yeo e dirilwego ka maikemišetšo a go laetša gomme go gatelela ditiro tše nngwe tšeo di lego, goba di ka bago di sa loka, tšeo di phatlaladitšwego gomme go nyakega gore di fiwe šedi.
Letšatši la go thoma go šoma ga karolwana ya : ka la 1 Setemere 2000.
Mmušo o swanetše gore, moo go lebanego, o kgonthišiše gore peomelao le magato a mangwe a, a tšewa go šetša ditiro tšeo di boletšwego karolwaneng ya 1.
Letšatši la go thoma go šoma ga karolwana ya : le tla tsebagatšwa.
Tona o swanetše gore ka dikeletšo tša Komiti ya Tshekatsheko ya Tekatekano, nako le nako a sekaseke bohlokwa bja ditiro tšeo di lego ka gare ga Šetulu ka maikemišetšo a go katološa, fetoša, fapanya goba go fetola lenaneo la ditiro Šetulung.
Letšatši la go thoma go šoma ga karolwana ya : ka la 1 Setemere 2000.
a šetša le go fediša ditiro tše; gomme thuša batho tlhathollong ya boitemogelo le ditiro. Letšatši la go thoma go šoma ga karolwana ya : ka la 1 Setemere 2000.
Lenaneo la mehlala ya ditiro ka Šetulung ga le a nepagala gomme le swanetše go dula le fiwa šedi le go sekasekwa ke Komiti ya Tshekatsheko ya Tekatekano nako le nako.
Letšatši la go thoma go šoma ga karolwana ya : Setemere 2000.
taba ye nngwe le ye nngwe yeo go lego bohlokwa go e bea gore go fihlelelwe dilo tša Molao wo.
Molawana ofe goba ofe woo o dirilwego ka fase ga karolo ye, woo o ka feleletšago o hloletše Mmušo tshenyagalelo ya ditšhelete o swanetše go dira go rerišanwa le Tona ya Ditšhelete.
Molawana woo o dirwago ka fase ga karolo ye, o ka dira gore motho ofe goba ofe yoo a robago mamatletšo ya ona, goba a palelwa ke go o latela, o latofatšwa ka bosenyi gomme ge a ka bonwa molato o tla fiwa kotlo goba go dula kgolegong lebaka leo le sego ka godimo ga dikgwedi tše pedi.
aMolawana ofe goba ofe woo o dirilwego ka fase ga katolo ye, o swanetše go alwa Palamenteng mo lebakeng la matšatši a 30 pele o phatlalatšwa ka Kuranteng ya Mmušo ge e le gore Palamente e tla ba e dutše ka nako yeo.
b Ge e le gore Palamente e tla ba e sa dula go latela tema-neng ya a, melawana e swanetše go fiwa Sepikara sa Palamente mo matšatšing a A 30 pele ga go phatlalatšwa ka Kuranteng ya Mmušo.
Melawana yeo e dirilwego go latela karolo ye, kudukudu karolwana ya (a) malebana le tshepedišo dinyakišišong, e swanetše gore ka moo go kgonegago, e kgonthišiše gore go phethagatšwa ga Molao go bonolo, go lokile, ebile go a išega ka mašeleng.
Go dutše go na le karolo ya 16 ga go na tshepedišo yeo e ka thongwago ka kgorong ya tsheko efe goba efe ntle le ge moswarasetulo le klereke e tee goba tše pedi ba le gona.
Tona o swanetše go dira gore Molao o hwetšagale ka maleme ka moka a semmušo ka mokgwa woo o kgeth-ilwego mo lebakeng la mengwaga ye mebedi morago ga ge Molao wo o se na go thoma go šoma.
Molaodipharephare wa Kgoro o swanetše go tšea magato ao a kwagalago methopong ka moka yeo e hwetšagalago kgorong go kgonthišiša gore klereke e a hwetšagala kgorong ye nngwe le ye nngwe ka gare ga Repabliki.
tlhahlo ya diteng tša leago ya baswaraditulo; le dikelo tša go swana, maemo le tshepedišo di swanetše go elwa hloko ke baswaraditulo phethagatšong ya mešomo ya bona le tiragatšong ya maatla a bona.
Moahlodimogolo o swanetše gore ka therišano le Khomišene ya Ditirelo tša Boahlodi, Khomišene ya Bomagistrata le Tona, ba diragatše dithuto tša tlhahlo tšeo di akantšwego karolwaneng ya.
tlhahlo ya diteng tša leago ya diklereke; le dikelo tša go swana, maemo le tshepedišo di swanetše go elwa hloko ke baswaraditulo phethagatšong ya mešomo ya bona.
Tona o swanetše go ala pego ka Palamenteng, go ya ka moo go beilwego, malebana le diteng le phethagatšo ya dithuto tša tlhahlo tšeo di boletšwego dikarolwaneng tša 4 le 5.
Karolo ya 31 e tšeetšwe legato ke karolo ya 3 ya Molao wa 52 wa 2002 go tloga ka la 15 Janeware 2003.
leloko la Lekgotla la Bosetšhaba la Diprobentshe. Letšatši la go thoma go šoma ga karolo ya 32: ka la 1 Setemere 2000.
e na le maatla le mešomo go ya ka moo go beilwego.
Komiti ya Tshekatsheko ya Tekatekano e ka dira mešomo ya yona le tshepedišo dikopanong go ya ka moo e bonago go lokile.
Maloko a Komiti ya Tshekatsheko ya Tekatekano yeo e boletšwego karolong ya 32(a), (d) le (e) a kgethwa lebaka la mengwaga ye mehlano gomme a ka kgethwa gape ge nako ya ona ka kantorong e fedile.
Mabaka a mangwe a go kgethwa ga maloko a Komiti ya Tshe-katsheko ya Tekatekano a go ya ka mo go beilwego.
Mošomo wa bolaodi woo o amanego le go phethwa ga mešomo ya Komiti ya Tshekatsheko ya Tekatekano, o swa-netše go phethwa ke baofisiri bao ba kgethilwego Molaodip-harephare wa Kgoro.
Maloko a Komiti ya Tshekatsheko ya Tekatekano a loketšwe ke moputso, diputseletšo le dikholego tše nngwe tšeo di kge-thilwego ke Tona ka therišano le Tona ya Ditšhelete. Letšatši la go thoma go šoma ga karolo ya 33: ka la 1 Setemere 2000.
Komiti ya Tshekatsheko ya Tekatekano e swanetše gore, ngwageng o tee e nyakišiše, gomme go romela dikeletšo tše bohlokwa go Tona.
Letšatši la go thoma go šoma ga karolwana ya : ka la 1 Setemere 2000.
seo se thibelago kgoro ya tsheko go tšea sephetho sa gore lebaka le, ke le lengwe la mabaka a temana ya (b) la tlhalošišo 'mabaka ao a ileditšwego' goba a akareditšwe ka go le lengwe la mabaka ao a lego lenaneong temaneng ya (a) ya tlhalošišo ya 'mabaka ao a ileditšwego'.
Molao wo o bitšwa Molao wa Tšwetšopele ya Tekatekano le Thibelo ya Kgethollo yeo e sa Lokago wa 2000, gomme o thoma go šoma go tloga letšatšing leo le beilwego ke Mopres-idente ka kgoeletšo ka Kuranteng ya Mmušo.
Go ka beiwa matšatši ao a fapafapanego malebana le dimamatletšo tšeo di fapafapanego tša Molao wo.
Go dira mapheko a maitirelo a phitlhelelo ya dikgoba tša mešomo go šomišwa magato a itseng a go kalatša le tshe-pedišo ya go kgetha.
Go diriša batho, tlhabollo, tšwetšopele, le ditiro tša go lota tšeo di kgethollago ka tsela yeo e sa lokago kgahl-anong le batho bao ba tšwago dihlopheng tšeo di lem-ogilwego ka mabaka a kiletšo.
Go palelwa ke go hlompha tana ya moputso wa go lekana wa mošomo wa go lekana.
Go tšwetša pele bogolo bja phapano ya go makatša go tšwa kgethollong ya kgale yeo e sa lokago.
Go kgetholla barutwana ka mokgwa woo o sa lokago dihlongweng tša thuto, go akaretšwa barutwana bao ba nago le dinyakwa tše di ikgethilego.
Go gana ka thušo ya barutwana ya ditšhelete, dibasari, goba mohuta wo mongwe wa thušo ya barutwana bao ba kgethilwego ka mabaka a kiletšo.
Go palelwa ke go amogela ka tsela ya go kwagala le phethagatšo mehutahuta thutong.
Go dira gore batho ba be boitekelong bja kalafo ntle le go tsebišwa goba go dumela.
Go gana goo go sa lokago goba go ganetša motho ofe goba ofe phitlhelelo ya dinolofatši tša maphelo tšeo di kgonwago go fihlelelwa ke batho ka moka.
Go gana go aba kalafo ya tšhoganetšo go batho ba sehlo-pha se itseng seo se bontšhitšwego ke le lengwe goba mabaka a mantši ao a ileditšwego.
Go gana go fa motšofadi ditirelo tša maphelo tša go kwagala.
Mengwako, madulo, naga le thoto go ntšhwa batho madulong ka boithatelo ka lebaka goba mabaka ao a ileditšwego.
go ganetša motho selo ka baka la morafe goba maemo a bophelo.
Kgethollo yeo e sa lokago ka go fa dibondo tša meng-wako, dikadimo, goba thušo ya ditšhelete yeo e itheilw-ego godimo ga morafe, bong goba mabaka a mangwe ao a ileditšwego.
Go palelwa ke go amogela dinyakwa tše di ikgethilego tša batšofadi.
Go ganetša ka tsela yeo e sa lokago ka lebaka goba mabaka ao a ileditšwego, go nea goba go dira gore motho ofe goba ofe a kgone go hwetša pholisi ya inšurantshe.
Kgethollo yeo e sa lokago kabong ya dikholego, dinolo-fatši le ditirelo tšeo di amanago le inšurantshe.
Go hlolela motho goba batho poelamorago ka tsela yeo e sa lokago, go akaretšwa go gana go aba ditirelo ka mokgwa wa go se kwagale, go batho fela ka baka la maemo a bona a HIV/AIDS.
Go kgetholla ka tsela yeo e sa lokago motho ofe goba ofe sekhwameng sa go rola modiro goba go amogeleng dik-holego go tšwa sekhwameng ka lebaka le tee goba a mantši ao a ileditšwego.
Kgetholla ka tsela yeo e sa lokago kgahlanong le maloko goba baamogedi ba sekhwama sa borolatiro.
Go laetša ka tsela yeo e sa lokago ya kgethollo gore ke mang yoo a swanetšego go mengwa go ba modirišane bodirišaneng bjoo bo go bolelwago ka bjona.
Go imetša ka mabaka ao a beago mellwane goba go ganetša go tsenwa profešeneng ya batho ba go tšwa dihlopheng tšeo e lego gore go ya ka histori di be di phaetšwe thoko.
Go beela mellwane ka tsela yeo e sa lokago goba go ganetša maloko phitlhelelo ya dikholego goba dinolofatši ka lebaka la mabaka ao a ileditšwego.
Go ganetša ka tsela yeo e sa lokago, goba go palelwa ke go aba dithoto goba ditirelo goba go dira gore dinolofatši di hwetšagale go motho ofe goba ofe goba sehlopheng sa batho ka lebaka le tee goba a mantši a mabaka ao a ileditšwego.
Go imetša mabaka goba ditlwaelo tšeo di hlohleletšago mafeleletšo a kgale tša kgethollo yeo e sa lokago goba go kgethollwa goo go amanego le phitlhelelo ya methopo ya ditšhelete.
Go bea mellwane ka tsela yeo e fokotšago phitlhelelo ya dibaka tša dikonteraka tša go aba dithoto le ditirelo ka tsela yeo e sa lokago.
Go ganetša ka tsela yeo e sa lokago go lekola kgopelo ya motho ya go ba setho sa mokgatlo goba klapo ka lefe goba lefe la mabaka ao a ileditšwego.
Go ganetša leloko botseno goba go le ganetša phitlhelelo ya kholego efe goba efe yeo e abilwego ke mokgatlo goba klapo.
Go palelwa ke go tšwetša pele go tswakanya batho ge go kgethwa dikemelo tša dihlopha.